Lárnaka kerület a Ciprusi Köztársaság egyik kerülete. Lakosainak száma a 2011-es népszámláláskor 143 192 fő volt. Nyugatról Limassol kerülettel, északról Nicosia kerülettel, keletről Famagusta kerülettel határos. A kerületen átfut az 1974-es megszállás után kialakult és az ENSZ által ellenőrzött tűzszüneti vonal, így a közigazgatási egység attól északra eső, kisebb része a nemzetközileg el nem ismert észak-ciprusi szakadár köztársaság fennhatósága alatt áll.